biswa921/hiwiki-latest-pages-articles-raw huggingface dataset:
विश्व गौरैया दिवस

अंगूठाकार|एक नर गौरैया
विश्व गौरैया दिवस को गौरैया के प्रति जागरूकता बढ़ाने के उद्देश्य से मनाया जाता है। इसके अलावा ये शहरी वातावरण में रहने वाले आम पक्षियों के प्रति जागरूकता लाने हेतु भी मनाया जाता है। इसे हर साल 20 मार्च के दिन मनाया जाता है। ये नेचर फोरेवर सोसाइटी (भारत) और इको-सिस एक्शन फ़ाउंडेशन (फ्रांस) के मिले जुले प्रयास के कारण मनाया जाता है।

आरम्भ
नासिक निवासी मोहम्मद दिलावर ने घरेलू गौरैया पक्षियों की सहायता हेतु नेचर फोरेवर सोसाइटी की स्थापना की थी। इनके इस कार्य को देखते हुए टाइम ने 2008 में इन्हें हिरोज ऑफ दी एनवायरमेंट नाम दिया था। विश्व गौरैया दिवस मनाने की योजना भी इन्हीं के कार्यालय में एक सामान्य चर्चा के दौरान बनी थी।

पुरस्कार
पर्यावरण के संरक्षण और इस कार्य में मदद की सराहना करने हेतु एनएफ़एस ने 20 मार्च 2011 में गुजरात के अहमदाबाद शहर में गौरैया पुरस्कार की शुरुआत की थी। 

सन्दर्भ

 बाहरी कड़ियाँ 

श्रेणी:दिवस
श्रेणी:पर्यावरण जागरूकता दिवस
श्रेणी:मार्च में पड़ने वाले दिवस
पैर की दाद

अंगूठाकार|'पैर की दाद' रोग से प्रभावित पैर की त्वचा
300px|right|thumb|पैर की दाद से ग्रसित रोगी के पैर की अंगुली : सफेदी लिये हुए, शल्कमय, कटी त्वचा
पैर की दाद ('ringworm of the foot' या 'tinea pedis') कवक द्वारा लगने वाला रोग है जिसमें पाँव की त्वचा शल्की (scaling) होकर छूटती है। इसमें खुजली भी होती है। इसे 'एथलीट्स फुट' (athlete's foot) भी कहते हैं। यह 'ट्राइकोफाइटॉन' (Trichophyton) वंश के कवक के कारण होती है तथा प्रायः नम क्षेत्रों (स्थानघर आद) में नंगे पाँव चलने के कारण एक व्यक्ति से दूसरे में फैलती है। यद्यपि यह मुख्यतः पाँव की त्वचा को प्रभावित करती है किन्तु शरीर के दूसरे भागों (जैसे चांपातर (groin)) में भी लग सकती है। 

इस रोग को ठीक करने के लिये बहुत सी दवाइयाँ और मरहम उपलब्ध हैं।

 लक्षण 
एथलीट्स फुट संक्रामक (फैलने वाला) रोग है। इस रोग के अन्दर अंगूठे और उंगलियों के बीच की त्वचा मुलायम हो जाती है और खाल छिलके की तरह उतरने लगती है। पैरों में फफून्दी सी छा जाती है और बदबू भी आने लगती है। ये रोग ज्यादातर गर्मी के मौसम मे होता है।

 चिकित्सा 
एथलीट्स फुट का रोग ठीक करने के लिये पैरों को हमेशा साफ और बिल्कुल सूखा रखना चाहिए तथा उंगलियों के बीच में फुट पाउडर लगाना चाहिए।

सन्दर्भ

 बाहरी कड़ियाँ 
 एथलीटस फुट
 दाद के लिए केटोकोनाजोल क्रीम  
 एथलीट फुट या पैरों का दाद के इलाज के लिए घरेलू उपचार 

श्रेणी:कवक रोग
श्रेणी:पाँव के रोग
पानी की घड़ी

प्राचीन काल मैं समय ज्ञात करने के लिए पानी की घड़ी का उपयोग किया जाता था thumb|पानी की घड़ी
 पानी की घड़ी 
पानी के घड़ी का उपयोग समय के मापन मैं किया जाता था इसे बनाने मैं अलग अलग तरह के यंत्र है 

 प्रकार 
यह अनेक प्रकार के है एव रेत आदि का भी उपयोग समय मापने के लिए किया जाता था 

 मटके का उपयोग 
कुछ स्थानों मैं मटके का उपयोग समय के माप के लिए किया जाता था इसमें एक छिद्र कर पानी जाने देते थे और समय की गणना करते थे 

 बांस के द्वारा 
इसके लिए एक बांस के टुकड़े को काट के जल स्रोत के पास रख देते थे यह पूर्ण भरते है आवाज के साथ सूचित करती है इसे बार बार बदले की आवश्यकता नहीं होती है

श्रेणी:समय मापन
ओरख़ोन नदी

thumb|230px|सेलेन्गा नदी के जलसम्भर का नक़्शा जिसमें ओरख़ोन नदी भी प्रदर्शित है
ओरख़ोन नदी (मंगोल: Орхон гол, तूल गोल; अंग्रेज़ी: Orkhon River) मंगोलिया के उत्तरी भाग में बहने वाली एक प्रमुख नदी है। यह अरख़ानगई प्रांत के ख़ानगई पर्वतों से शुरू होती है और १,१२४ किमी उत्तर की तरफ़ बहकर सेलेन्गा नदी में विलय कर जाती है, जिसका स्वयं आगे जाकर रूस की बायकल झील में विलय हो जाता है। ओरख़ोन मंगोलिया की सबसे लम्बी नदी है और तूल नदी और तामिर नदी इसकी मुख्य उपनदियाँ हैं।

ओरख़ोन नदी की घाटी की मंगोलिया के इतिहास में अहम भूमिका रही है। इसके किनारे प्राचीन उईग़ुर ख़ागानत की राजधानी ओर्दु बालिक़ (Ordu Baliq) और मंगोल साम्राज्य की प्राचीन राजधानी काराकोरुम (Karakorum) के खँडहर स्थित हैं। इसी नदी के पास ओरख़ोन शिलालेख मिले हैं जो पुरानी तुर्की भाषा के सब से पुराने ज्ञात लेख हैं।Lonely Planet Mongolia, Michael Kohn, Lonely Planet, 2008, ISBN 978-1-74104-578-9, ... monuments near the Orkhon Gol are probably the oldest known examples of writing in a Turkic language ...

 नाम का उच्चारण 
'ओरख़ोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 ओरख़ोन नदी के कुछ नज़ारे 

 इन्हें भी देखें 
 तूल नदी
 तामिर नदी
 सेलेन्गा नदी
 मंगोलिया

 सन्दर्भ 

श्रेणी:मंगोलिया की नदियाँ
सुम (ज़िला)

thumb|230px|मंगोलिया के अरख़ानगई प्रांत के सुम
सुम (मंगोलियाई: ᠰᠤᠮᠤ या сум; अंग्रेजी: Sum), सुमु या सुमुन मंगोलियाई और तुर्की भाषाओँ में ज़िले का स्तर रखने वाले एक प्रशासनिक प्रभाग हो कहते हैं। यह ईकाई मंगोलिया में और चीन और रूस के मंगोल इलाक़ों में इस्तेमाल होती है। चीन में इसे भीतरी मंगोलिया में और रूस में इसे बुरयात गणतंत्र और तूवा में प्रयोग किया जाता है।

 इन्हें भी देखें 
 मंगोल भाषा
 अइमग
 मंगोलिया

 सन्दर्भ 

श्रेणी:मंगोलिया
श्रेणी:बुर्यातिया
श्रेणी:चीन
श्रेणी:प्रशासनिक विभाग
मंगोलों का गुप्त इतिहास

thumb|230px|सन् १९०८ में चीनी भावचित्र लिपि में लिखी मंगोल भाषा में 'मंगोलों का गुप्त इतिहास' की एक प्रति
मंगोलों का गुप्त इतिहास (प्राचीन मंगोल: 30px, मोंगग़्योल निग़ुचा तोबचियान; अंग्रेज़ी: Secret History of the Mongols) मंगोल भाषा की सबसे पुरानी साहित्य कृति है जो आधुनिक काल तक उपलब्ध है। चंगेज़ ख़ान की सन् १२२७ में हुई मृत्यु के बाद यह किसी अज्ञात लेखक द्वारा मंगोल शाही परिवार के लिए लिखी गई थी। माना जाता है कि इसे सबसे पहले प्राचीन मंगोल लिपि में लिखा गया था हालाँकि वर्तमान तक बची हुई इसकी प्रतियाँ सभी चीनी भावचित्रों में या उस से लिप्यान्तरण करके बनी हैं। यह चीनी लिपि में आधारित प्रतियाँ १४वीं शताब्दी में मिंग राजवंश द्वारा 'युआन राजवंश का गुप्त इतिहास' के नाम से मंगोल लिपि से लिप्यान्तरण करके बनवाई गई थी।The Cambridge History of China: Alien Regimes and Border States, 907-1368 , Herbert Franke, Cambridge University Press, 1994, ISBN 978-0-521-24331-5, ... The Secret history The Mongols' most important record of their own early history is the so-called Secret history of the Mongols, usually called in Chinese Yuan ch'aopi shih (Secret history of the Yuan dynasty) ...

'गुप्त इतिहास' चंगेज़ ख़ान के जीवन का सबसे अहम मंगोल-कृत बखान माना जाता है। भाषाविज्ञान के नज़रिए से यह पुरानी मंगोल भाषा पर अध्ययन करने का एक अच्छा स्रोत भी है।Igor de Rachewiltz, The Secret History of the Mongols: A Mongolian Epic Chronicle of the Thirteenth Century (Brill: Leiden, The Netherlands) at xxvi.

 
मंगोलों का गुप्त इतिहास सम्पादन
 इन्हें भी देखें 
 चंगेज़ ख़ान
 मंगोल साम्राज्य
 मंगोल लिपि
 मंगोल भाषा

 सन्दर्भ 

श्रेणी:मंगोलिया
श्रेणी:मंगोल इतिहास
श्रेणी:मध्य एशिया का इतिहास
अर्सिया मॉन्स

अर्सिया मोन्स तीन ज्वालामुखियों में से सबसे सुदूर दक्षिणी है (संयुक्त रूप से थर्सिस मोंट के रूप में जाने जाते हैं) और मंगल ग्रह के भूमध्य रेखा के नजदीक थर्सिस उठान पर स्थित है। अर्सिया के उत्तर में पावोनिस मोन्स है, आगे और उत्तर में एस्क्रेयस मोन्स है। सौरमंडल में सबसे बड़ा पर्वत ओलम्पस मोन्स इसके उत्तर-पश्चिम में है। अर्सिया नाम गियोवन्नी शिअपरेल्ली के एक नक्शे पर की इसी तरह की एल्बिडो आकृति से आता है, जो कि अर्सिया सिल्वा के रोमन पौराणिक वन पर से नामित है।

 thumb|left|300px|अर्सिया मॉन्स का स्थलाकृतिक मानचित्र I
 right|thumb|195px|छवि क्रेडिट: नासा / मोला विज्ञान दल I
 thumb|left|मंगल ग्रह पर अर्सिया मॉन्स की जड़ाऊ छवि I

श्रेणी:मंगल ग्रह
श्रेणी:शील्ड ज्वालामुखी
श्रेणी:मंगल ग्रह का ज्वालामुखी
सागर, इरिट्रिया

thumb|right|300px|Map showing the Erythraean Sea off the Horn of Africa. Drawn by James Rennell, 1799.
The Erythraean Sea (Greek: Ερυθρά Θάλασσα; Erythra Thalassa) प्राचीन में पाया नामों में से एक है [मानचित्रकारी []]. यह नाम लाल रंग के मौसमी खिलता से प्राप्त हो सकता हैTrichodesmium erythraeum near the water's surface, as the Greek "Ερυθρά" actually means "red". 

 Use of the name 
thumb|500px|Names, routes and locations of the Periplus of the Erythraean Sea.
thumb|300px|Ancient map (17th century) depicting the locations of the Periplus of the Erythraean Sea.

The name 'Erythraean Sea' has been or is still used for the following places: 
 As a name for the Red Sea, .
 In the opening sentences of Herodotus's history he refers to the Phoenicians having come originally from the Erythraean Sea. 
 The name "Erythraean Sea" was used as well to refer to some gulfs attached to the Indian Ocean, specifically, the Persian Gulf*Formerly known as the Red Gulf. 
 Nowadays the name is applied to a large dusky region on the surface of planet Mars, known as Mare Erythraeum.

 See also 
 Periplus of the Erythraean Sea
 Mare Erythraeum
 Notes 

श्रेणी:History of geography
उत्तरी युआन राजवंश

thumb|230px|उत्तरी युआन राजवंश की (रानी) ख़ातून मंदूख़​ई, जिन्हें 'बुद्धिमान रानी मंदूख़​ई' कहा जाता है
उत्तरी युआन राजवंश (मंगोल: ᠬᠦᠮᠠᠷᠳᠦ ᠥᠨ ᠥᠯᠥᠰ; चीनी: 北元, बेई युआन; अंग्रेजी: Northern Yuan Dynasty) युआन राजवंश के उन बचे-कुचे भागों को कहते हैं जो अपने सन् १३६८ में चीन से सत्ता-वांछित और निकाले जाने के बाद मंगोलिया वापस चले गए थे। ध्यान रहे कि चीन पर शासन करने वाला युआन राजवंश वास्तव में चीनी जाति का नहीं बल्कि मंगोल जाति का था। १५वीं सदी में दयन ख़ान और मंदूख़​ई ख़ातून ने पूरे मंगोल राष्ट्र को फिर संगठित कर दिया। मंगोलिया में उत्तरी युआन राजवंश को 'चालीस और चार तुमेन' कहा जाता है क्योंकि इसमें चालीस तुमेन पूर्वी मंगोल और चार तुमेन पश्चिमी तुमेन शामिल थे (मंगोल भाषा में 'तुमेन' का मतलब 'दस हज़ार' है)। इस राजवंश के अन्तकाल में मंगोलिया में बौद्ध धर्म का प्रभाव बहुत बढ़ा। १६३५ में मान्छु लोगों के दबाव के कारण इसका अंत हो गया और मान्छुओं ने मंगोलिया, चीन और अन्य क्षेत्रों को अपने अधीन कर लिया।World and Its Peoples: Eastern and Southern Asia, Marshall Cavendish Corporation, Not Available (NA), Marshall Cavendish, 2007, ISBN 978-0-7614-7631-3, ... After the last Yuan emperor was expelled from Dadu in 1368, the Mongol Yuan leaders retreated to Mongolia, where they kept a tenuous hold on power through what modern historians call the Northern Yuan dynasty ...

 इन्हें भी देखें 
 युआन राजवंश
 मंगोलिया

 सन्दर्भ 

श्रेणी:मंगोल इतिहास
श्रेणी:मंगोलिया
श्रेणी:चीन का इतिहास
तोमान (ईरानी मुद्रा)

thumb|230px|ईरान का पुराना २० तोमान का नोट
इस शब्द में मिलते-जुलते अन्य नामों वाले लेखों के लिए, तूमन का बहुविकल्पी पृष्ठ देखें
तोमान (फ़ारसी: , अंग्रेज़ी: Toman) ईरान की मुद्रा (जिसका नाम 'रियाल' है।) की एक महा-ईकाई को कहते हैं। 'तोमान' शब्द मंगोल भाषा के 'तुमेन' शब्द से लिया गया है, जिसका मतलब 'दस हज़ार' होता है। सन् १९३२ तक ईरान की तोमान मुद्रा में १०,००० दीनार हुआ करते थे।The merchant's assistant, or, Merchantile instructer: containing a full account of the moneys, coins, weights and measures of the principal trading nations and their colonies, together with their values in United States currency, weights and measures, Georg Thomas Flügel, Francis Joseph Grund, Hilliard, Gray & Co, 1834, ... Accounts are kept in tomans of ५० abassis, १०० mamoodis, २०० shatrees or chayes, १००० dinars-bisti, २००० kasbequis, or १०००० dinars ... १९३२ में तोमान हटाकर रियाल ईरान की मुद्रा बन गई और १ तोमान = १० रियाल के दर से पुरानी मुद्रा बदल दी गई। फिर भी आम लोक-भाषा में ईरानी लोग १० रियाल को एक तोमान कहते हैं और क़ीमतों के बारे में तोमानों में बाते करते हैं। यह इसी तरह है जिस तरह भारत-पाकिस्तान के लोग ५० पैसे को 'आठ आने' कहते हैं हालांकि अब इन देशों में औपचारिक रूप से 'आना' नमक मुद्रा नहीं है।

अक्सर ईरान जाने वाले पर्यटक तोमानों के इस्तेमाल से परेशान हो जाते हैं, क्योंकि किसी भी चीज़ पर लिखी क़ीमत को वह रियाल में समझते हैं, जबकि वह तोमानों में होती है। पैसे देते हुए अपेक्षा से दस गुना अधिक दाम देने से बहुत से सैलानी हैरान होते हैं।Badlands: A Tourist on the Axis of Evil, Tony Wheeler, Lonely Planet, 2010, ISBN 978-1-74220-104-7, ... For some reason many prices in Iran are not in rials, but in a totally imaginary unit known as a toman or 10 rials. So prices can always be out by 10 and my would-be-driver's 'usual fare' of 10000 is really 100000 rial ...

 इन्हें भी देखें 
 तुमेन
 ईरान

 सन्दर्भ 

श्रेणी:ईरान
शायर हॉल

शायर हॉल () मॉनमाउथ, वेल्स, के केन्द्र में स्थित एक प्रमुख प्रथम ग्रेड सूचीबद्ध इमारत है। इसका निर्माण 1724 में किया गया और पूर्व समय में यह अर्ध-न्यायालयों और क्वार्टर सत्रों (विशेष आवधिक आपराधिक न्यायालय) के लिए केंद्र था। भवन का प्रयोग एक बाजार स्थल के रूप में भी किया गया था। इसका स्वामित्व मॉनमाउथशायर काउंटी काउंसिल के पास है और इसमें अदालत कक्ष 1 को देखने आए आगंतुकों के लिए ऑडियो विजुअल मार्गदर्शिकाएँ हैं। यह वर्तमान में एक पर्यटक सूचना केन्द्र के रूप में प्रयोग में लाया जाता है तथा मॉनमाउथ नगर परिषद के कार्यालय इसी इमारत में हैं। भवन का एक हिस्सा आम-जनता के लिए खुला है।

शायर हॉल और इसके आसपास के क्षेत्र का 2008 में डॉक्टर हू क्रिसमस विशेष प्रकरण के लिए इस्तेमाल किया गया था।

 सन्दर्भ 

 बाहरी कड़ियाँ 
 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
बुज़कशी

thumb|230px|बल्ख़ प्रांत में बुज़कशी
thumb|230px|कज़ाख़स्तान के डाक टिकट पर कोकपार (बुज़कशी का कज़ाख़ नाम)
बुज़कशी (दरी फ़ारसी: , अंग्रेज़ी: Buzkashi) या कोक-बोरू (उज़बेक: kökbörü, अंग्रेज़ी: Kok-boru) या वुज़लोबा (पश्तो: , अंग्रेज़ी: Wuzloba) मध्य एशिया में घोड़ों पर सवार होकर खेले जाने वाला एक खेल है। यह अफ़्ग़ानिस्तान, उज़बेकिस्तान, ताजिकिस्तान, किरगिज़स्तान, तुर्कमेनिस्तान, कज़ाख़स्तान, पाकिस्तान के पठान इलाक़ों और चीन के उईग़ुर इलाक़ों में खेला जाता है। यह सदियों से स्तेपी के मैदानों पर रहने वाले क़बीलों द्वारा खेला जा रहा है जो घुड़सवारी में हुनरमंद होते हैं। इसमें खिलाड़ियों के दो गुट होते हैं और खेल के मैदान के बीच में एक सिर-कटा बकरा या बछड़ा रखा जाता है। खिलाड़ी अपने घोड़े दौड़ाते हुए उसे उठाने की कोशिश करते हैं। जो उसे उठा लेता है वह दुसरे गुट के खिलाड़ियों से बचकर उसे जीत की लकीर के पार फेंकने की कोशिश करता है, जबकि दूसरे खिलाड़ी उस लाश को उस से छीनने की कोशिश करते हैं।The World's Weirdest Sports: Bog Snorkelling, Dwile Flonking, Goat Grabbing and More- , Paul Connolly, Pier 9, 2011, ISBN 978-1-74266-513-9, ... buzkashi is more like rugby on horseback, with the carcass of a goat (or calf) used as a ball, or boz ... dates back to the days of Genghis Khan, when the Mongols played it on the steppes ... highly skilful horsemen who could lean over and grab an animal from the ground while riding at full gallop ...

 नाम 
'बुज़कशी' दरी फ़ारसी का शब्द है और इसका मतलब 'बकरी खींचना' होता है।Afghanistan , Halima Kazem, Katharine Elizabeth Brown, Gareth Stevens Pub., 2003, ISBN 978-0-8368-2357-8, ... The ancient game of buzkashi has been played in northern Afghanistan for centuries ... The Dari word buzkashi means 'goat pulling' ... यह दो शब्दों को जोड़कर बना है - 'बुज़' और 'कश' - और यह दोनों ही हिन्दी में भी मिलते हैं:
 'बुज़' का मतलब 'बकरी' होता है। 'डरपोक' को हिन्दी में 'बुज़दिल' भी कहते हैं, यानि 'बकरी के दिल वाला'।Hindustani idioms: with vocabulary and explanatory notes, for the use of candidates for the higher standard , A. N. Phillips, pp. 44, Kegan Paul, Trench, Trubner & Co, 1892, ... Buz-dil means 'goat-hearted,' and answers to our 'chicken-hearted' ... इसके विपरीत 'निडर' को 'शेरदिल' भी कहा जाता है।
 'कश' का मतलब खींचना होता है और हिन्दी में यह 'सिगरेट का कश लेना' (यानि 'सिगरेट का धूआँ खींचना') जैसे वाक्यों में प्रयोग होता है। इसी तरह हिन्दी में अगर कोई व्यक्ति मानसिक रूप से दो दिशाओं में खिचने की वजह से कोई फ़ैसला न कर पाए तो कहा जाता है कि वह 'कशमकश' (कश-म-कश) में है।

 इन्हें भी देखें 
 स्तेपी
 अश्वधावन
 मध्य एशिया

 सन्दर्भ 

श्रेणी:मध्य एशिया की संस्कृति
श्रेणी:अफ़्गानिस्तान की संस्कृति
श्रेणी:घुड़सवारी
श्रेणी:घोड़ों के खेल
श्रेणी:पारंपरिक खेल
बोतलबंद पानी

300px|right|thumb|बोतलबन्द खनिज जल
प्लास्टिक या काच की बोतलों में भरा हुआ पेय जल (जैसे कूप जल, आसुत जल, झरने का पानी आदि) बोतलबन्द पानी (Bottled water) कहलाता है। यह कार्बोनीकृत (carbonated) भी हो सकता है और अकाबोनीकृत भी। बोतलबन्द जल एक बार पीने वाले छोटे बोतलों से लेकर बड़े आकार के कारबॉय (carboys) के आकार का भी हो सकता है।

 बाहरी कड़ियाँ 
 टैप वाटर से 42 सौ गुना महंगा है बोतलबंद पानी
 बोतलबंद पानी पी रहे हैं, तो जरा संभलकर!
 बोतलबंद पानी से कमा रहे हैं अरबों डॉलर...
 रेलवे में असुरक्षित बोतलबंद पानी का गोरखधंधा! 
 बोतलबंद पानी और फ्लोराइड
 Mineral Waters of the World - a comprehensive list of bottled waters
 बोतलबंद पानी : सेहत का दुश्मन नंबर वन (सुजलाम)

श्रेणी:जल
मिशेल रोड्रिग्ज़

मायट मिशेल रोड्रिग्ज़ (; जन्म १२ जुलाई १९७८) एक अमेरिकी अभिनेत्री है। २००० में बनी गर्लफाईट में बेहतरीन अभिनय करने के पश्च्यात वे द फ़ास्ट एंड द फ्यूरियस (२००१), रेसिडेंट ईविल (२००२), स्वाट (२००३), अवतार (२००९), मचेती (२०१०) और बैटल: लोस एंजिलिस (२०११) जैसे फ़िल्मों में दमदार व कड़क लड़की की भूमिका के लिए जानी जाती है।

 सन्दर्भ 

 बाहरी कड़ियाँ 
 
 

श्रेणी:जीवित लोग
श्रेणी:अमेरिकी अभिनेत्री
श्रेणी:1978 में जन्मे लोग
नोकिया सी६-००

thumb|
नोकिया सी6-00

C6-00 नोकिया फिनिश संचार कंपनी नोकिया ने एक smartphone और पोर्टेबल मनोरंजन हाथ सेलुलर डिवाइस है, सिम्बियन S60v5 ऑपरेटिंग सिस्टम चल रहा है। यह 13 अप्रैल 2010 को घोषणा की थी। यह तीसरी नोकिया सिम्बियन एक स्मार्ट फोन एक पूर्ण स्लाइड आउट QWERTY कुंजीपटल की विशेषता. इसके सॉफ्टवेयर और हार्डवेयर विशिष्टताओं अधिकांश मायनों में N97 मिनी के समान है। मतभेदों की है कि इस फोन में फिसलने फ्लैट है, N97 मिनी में ऊपर की ओर angled के विपरीत है, इसलिए एक चार पंक्ति QWERTY कीपैड की अनुमति, मेज पर एक थोड़ा बढ़ाया टाइपिंग अनुभव लाने फोन एक 5 मेगापिक्सेलकैमरा, हालांकि N97 मिनी के विपरीत, यह कार्ल Zeiss प्रकाशिकी नहीं है। यह भी वीडियो कॉल के लिए सामने एक माध्यमिक कैमरा है।नोकिया C6-01 नई सिम्बियन 3 ऑपरेटिंग सिस्टम, Ovi मैप्स 3.0 और इस तरह के साथ कदम से प्रमुख लेकिन खोने QWERTY कुंजीपटल की विशेषता C6-00 के लिए उत्तराधिकारी है।
सभी नोकिया N97 की तरह समान हैंडसेट, नोकिया N97 मिनी, नोकिया ५८०० Xpress संगीत, 5230 और इस हैंडसेट के साथ संगत हो जाएगा के लिए आवेदन खेल.

 सन्दर्भ 

श्रेणी:मोबाइल फ़ोन
नोकिया सि६-०१

{{Infobox Mobile phone
| name = नोकिया C6-01
| image =नोकिया C6-01.png
| manufacturer = Nokia
| available = 4 नवम्बर 2010
| price = €260
| screen = 640 × 360 px (nHD), 3.2" capacitive, multi-touch AMOLED display with the Nokia ClearBlack technology
| camera = 8 मेगा पिक्सेल (main), 16:9 720p video, 25 FPS
| 2nd_camera = VGA, for video calling
| operatingsystem = Symbian^3, upgradable to Symbian Belle
| input =
<ul>
 Capacitive multi-touch display
 External functional hardware keys
 Virtual keyboard; multiple text-entry options
| cpu =
<ul>
 ARM11 680MHz processor
| ringtone = नोकिया
| storage = up to 340 MB internal memory
| memory_card = 2 GB Hot swap microSD included; up to 32 GB supported w/ microSDHC support
| networks =
<ul>
 HSDPA (Pentaband) (3.5G) 850 / 900 / 1700 / 1900 / 2100
 Quad band GSM / GPRS / EDGE GSM 850, GSM 900, GSM 1800, GSM 1900
| battery = BL-5CT 1050 mAh Li-Ion battery
| connectivity =
<li> USB 2.0 via MicroUSB
<li> USB On-The-Go
<li> Bluetooth 3.0
<li> 3.5mm jack
<li> Wi-Fi 802.11b/g/n
<li> GPS with A-GPS
| size = 103.8 × 52.5 × 13.9 mm (4.09 × 2.07 × 0.55 in)
| form = Monoblock
| weight = 
| music = Audio formats
<li> MP3, WMA, AAC, eAAC, eAAC+, AMR-NB, AMR-WB
Video Formats
<ul>
 H.264 (base profile, main profile, high profile), MPEG-4
| predecessor = 
| successor =
| related   = नोकिया C6-00
| series = Cseries
| status = Retail Availability in Q4 2010
}}
 कुंजियाँ और इनपुट विधि 
 भोगोलिक कुंजी (मेनू कुंजी, कॉल और समाप्ति कुंजी, पावर कुंजी लॉक कुंजी, खंड कुंजी और एक कैमरा कुंजी दो चरण)
 पाठ इनपुट और UI नियंत्रण के लिए उंगली स्पर्श समर्थन
 ऑन स्क्रीन अक्षरांकीय कीपैड और पूर्ण कुंजीपटल
 सामग्री 
छह अनुकूलन घर स्क्रीन (सिम्बियन बेले के साथ) तक *
 विजेट
 थीमें
 प्रचलित प्रोफाइल
 रिंग टोन: एमपी 3, MP3, AAC, eAAC, eAAC+, WMA, AMR-NB, AMR-WB
 वीडियो अंगूठी टन
 थीम्ड माउस, वॉलपेपर, स्क्रीनसेवर
 विकार्य रंग विषयों

श्रेणी:मोबाइल फ़ोन
रोसेटा (अंतरिक्ष यान)

thumb|250px|रोसेटा अंतरिक्ष यान
रोसेटा (Rosetta) यूरोपीय अंतरिक्ष अभिकरण का एक अंतरिक्ष यान है जिसे २ मार्च २००४ को पृथ्वी से छोड़ा गया था। इसका ध्येय ६७पी/चुरयुमोव-गेरासिमेंको (67P/Churyumov–Gerasimenko) नामक धूमकेतु के समीप पहुँचकर उसका अध्ययन करना है। यह यान सन् २०१४ के मध्य में उस धूमकेतु तक पहुँचेगा और फिर उसके इर्द-गिर्द कक्षा में परिक्रमा करेगा। १० नवम्बर २०१४ को इस से एक छोटा-सा फाईले (Philae) नमक शोध-यान धूमकेतु की सतह पर उतारकर और क़रीब से उसका अध्ययन करेगा।The Cambridge Guide to the Solar System , Kenneth R. Lang, Cambridge University Press, 2011, ISBN 978-0-521-19857-8, ... Rosetta flew by the large main-belt asteroid 21 Lutetia on 10 जुलाई 2010 ... The Rosetta spacecraft is expected to orbit its primary scientific target, comet Churyumov-Gerasimenko, beginning in 2014 ...Encyclopedia of Astrobiology, Muriel Gargaud, José Cernicharo, Michel Viso, Springer, 2011, ISBN 978-3-642-11271-3, ... The Rosetta spacecraft is carrying an instrumented lander called Philae that is planned to land on the nucleus on November 10, 2014. On its way to the comet, Rosetta has flown by asteroids 2867 Steins and 21 Lutetia ...

धूमकेतु तक पहुँचने के लिए रोसेटा यान को हमारे सौर मंडल के क्षुद्रग्रह घेरे को पार करना ज़रूरी था। इसने सितम्बर २००८ में क्षुद्रग्रह २८६७ श्टाइन्स​ (2867 Šteins) को और जुलाई २००८ में २१ ल्यूटीशीया (21 Lutetia) को पास से देखा। जून २०११ से इस यान को एक निद्रा अवस्था में डाल दिया गया जिस दौरान यह चुप-चाप अपने लक्ष्य की ओर बढ़ रहा है।

 इन्हें भी देखें 
 मंगल ग्रह के मिशन की सूची
 धूमकेतु
 ल्यूटीशीया (क्षुद्रग्रह)
 क्षुद्रग्रह घेरा

 सन्दर्भ 

श्रेणी:अंतरिक्ष यान
श्रेणी:यूरोप के अंतरिक्ष यान
श्रेणी:अंतरिक्ष शोध यान
श्रेणी:यूरोप के मंगल अभियानों की सूची
नेप्चून की खोज

thumb|250px|न्यू बर्लिन वेधशाला, लिन्डेन स्ट्रीट, जहां से नेप्च्यून की अवलोकन उपरांत खोज की गई थी I
नेप्च्यून की गणितीय रूप से भविष्यवाणी इसे सीधे देखने के पहले ही कर दी गई थी | उर्बैन ली वेर्रिएर के पूर्वानुमान के साथ, दूरदर्शी अवलोकनों द्वारा इस प्रमुख ग्रह के अस्तित्व की पुष्टि का संयोग २३ सितंबर १८४६ की रात को और २४ की सुबह को, बर्लिन वेधशाला में, खगोल विज्ञानी जोहान गोटफ्राइड गाले (हेनरिक लुई डी'अर्रेस्ट की सहायता से) द्वारा बना था, जब वें ली वेर्रिएर की गणनाओं से कार्य कर रहे थे | यह १९ वीं सदी के विज्ञान का एक सनसनीखेज क्षण और न्यूटन के गुरुत्वाकर्षण के सिद्धांत की नाटकीय पुष्टि थी | फ्रेंकोइस अरागो के उपयुक्त वाक्यांश में, ली वेर्रिएर ने इस ग्रह की खोज "ऐतिहासिक कलम बिंदु के साथ" की थी |

श्रेणी:History of astronomy
Discovery of Neptune
श्रेणी:Discovery and invention controversies
श्रेणी:1846 in science
द रॉल्स हॉल

रॉल्स हॉल () वाइटक्रॉस स्ट्रीट, मॉनमाउथ, मॉनमाउथशायर, वेल्स, में स्थित एक विक्टोरियन हॉल है, जो अब सार्वजनिक पुस्तकालय है। क्वीन विक्टोरिया के स्वर्ण जयंती समारोह में भविष्य के लार्ड लँगाटोक जॉन रॉल्स ने इस इमारत को शहर को दान कर दिया था। यह इमारत 8 अक्टूबर 2005 से यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है।मॉनमाउथ सिविक सोसायटी, Monmouth Heritage Blue Plaque Trail, n.d., पृष्ठ 14

 इतिहास 
एफ॰ए॰ पावेल द्वारा 1887–8 में हॉल का निर्माण 8000 पाउंड की कीमत में ज्कोबियं शैली में करवाया गया था।कीथ किस्सॅक, Monmouth and its Buildings, लॉगस्टन प्रेस, 2003, ISBN 1-904396-01-1, पृष्ठ 64 इमारत महारानी विक्टोरिया की स्वर्ण जयंती के स्मरणोत्सव के लिए बनाई गई थी। इमारत के निर्माण में पुराने लाल बलुआ पत्थर और फॉरेस्ट ऑफ डीन के चौकोर पत्थरों का प्रयोग हुआ था।जॉन न्यूमैन, The Buildings of Wales: Gwent/Monmouthshire, पेंगुइन बुक्स, 2000, ISBN 0-14-071053-1, पृष्ठ 408 हँडरे का रॉल्स परिवार उस समय शहर के एक पर्याप्त जमींदार और संरक्षक थे और 24 मई 1888 के दिन उन्होंने इमारत के उद्घाटन में भाग लिया था। इमारत का डिजाइन एफ॰ए॰ पावेल, जो मॉनमाउथ के मेयर चॅम्प्नी पावेल के ज्येष्ठ पुत्र थे, द्वारा बनाया गया था। हॉल 1888 में महारानी की जयंती मनाने के लिए दिया गया था। वर्ष 1889 में इमारत में एक नया ऑर्गन, जो विलियम स्वीटलँड द्वारा डिजाइन किया गया था, जोड़ा गया। इसके आने वाले वर्षों में कई विभिन्न प्रकार के चित्र भी हॉल के अंदर स्थापित किए गए। सितम्बर 1890 में एक सफल ललित कला और औद्योगिक प्रदर्शनी को भवन में आयोजित किया गया था, जिसका सूचीपत्र मॉनमाउथ संग्रहालय में अभी भी देखा जा सकता है। 1897 और 1903 के बीच, हॉल कई नाटकों के लिए अभिनेता, निर्देशक और संचालक बेन ग्रीट द्वारा मंचन के लिए इस्तेमाल किया गया था।

1963 में एक ऑर्गन ट्यूनर ने हॉल के ऑर्गन का निरीक्षण करके उसे बेकार घोषित कर दिया था। पानी ने आडम्बरी बोर्डों को प्रभावित किया था और उपकरण धीरे-धीरे टुकड़े-टुकड़े होकर गिर रहा था। यह ख़बर स्थानीय समाचार पत्र में भी छपी थी, लेकिन ऑर्गन कम से कम तीन वर्षों के लिए अपनी जगह पर बना रहा जब हॉल एक नृत्य हॉल के रूप में इस्तेमाल किया गया था और बाद में एक नाइट क्लब के रूप में।
left|thumb|200px|रॉल्स परिवार और मॉनमाउथ शहर के जुड़े हुए प्रतीक 
वर्ष 1992 में इमारत शहर का सार्वजनिक पुस्तकालय, जो पहले शायर हॉल में स्थित था, बनाने में इस्तेमाल में लाई गई। पुस्तकालय को नवीनीकृत करने के लिए 2010 में म्यूज़ियमस् आर्काइव्स एण्ड लाइब्रेरीस्: वेल्स ने 210,000 पाउंड व काउंटी परिषद ने भी समान राशि अनुदान की। पुस्तकालय अभी भी अपने मूल संरक्षको को समानित करता है, यहाँ पूरी लंबाई की जॉन रोल्स, प्रथम बैरन लँगाटोक, उनकी पत्नी लेडी लँगाटोक और उनके बेटे जॉन रॉल्स, द्वितीय बैरन लँगाटोक की तस्वीरें हैं, जो एक दीवार पर मुख्य सजावट का हिस्सा हैं। हालांकि तल मौज़ेक जो रॉल्स और मॉनमाउथ प्रतीकों को एक साथ जुड़ा हुआ दिखाता था, अब दूसरी दीवार पर प्रदर्शित है।

 सन्दर्भ 

 बाहरी कड़ियाँ 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
मॉनमाउथ मेथोडिस्ट चर्च

right|thumb|220px|मॉनमाउथ मेथोडिस्ट चर्च
मॉनमाउथ मेथोडिस्ट चर्च मॉनमाउथ, दक्षिण-पूर्व वेल्स में स्थित एक ईसाई धर्म के सम्प्रदाय मेथोडिज़्म का गिरजाघर है। यह गिरजाघर इमारतों के बीच सेंट जेम्स स्ट्रीट से काफी पीछे स्थित है। इसका डिजाइन जॉर्ज वॉन मेडोक्स ने तैयार किया था व इसका निर्माण 1837 में हुआ। यह अभी भी अपनी मूल दीर्घाओं, ऑर्गन लॉफ्ट और परिष्कृत व्यासपीठ को बरकरार रखे हुए है। गिरजाघर की इमारत यूनाइटेड किंगडम की ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल की 24 इमारतों में से एक है।

 इतिहास 
अठारहवें सदी में नए मेथोडिस्ट सम्प्रदाय के लोग मॉनमाउथ में स्थापित चर्चों की धारणा को चुनौती दे रहें थे। यात्रा पर आने वाले मेथोडिस्ट मंत्रियों पर उपद्रवी भीड़ पत्थरवाह व उनके साथ दुर्व्यवहार किया करती थी, यह उपद्रवी लोग चर्च वार्डन और भद्र लोगो के द्वारा प्रोत्साहित किए जाते थे। कई बार मेथोडिस्ट मंत्री बुरी तरह से चोटिल हों जाते थे, तथा एक बार एक व्यक्ति की 1840 में इस उत्पात के कर्ण मृत्यु तक हो गई। परन्तु हर कठिनाई के बावजूद उन्होंने शहर में एक चॅपल बनाया और संरक्षित किया। 

चॅपल बहुत छोटा पड़ रहा था इसलिए वर्तमान गिरजाघर एक स्थानीय वास्तुकार जॉर्ज वॉन मेडोक्स, जो द हँडरे में काम कर चुका था, ने डिजाइन किया। 340 लोगों के बैठने की क्षमता वाला यह गिरजाघर 1837 में बन के पूरा हो गया। 

 सन्दर्भ 

 बाहरी कड़ियाँ 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर के गिरजाघर
पहर

अंगूठाकार|सामय्

प्रहर भारत, पाकिस्तान, नेपाल और बंगलादेश में इस्तेमाल होने वाली समय की एक इकाई है। भारत में यह उत्तर भारत के क्षेत्र में अधिक प्रयोग होती है।Bāgh-o-bahār; or, Tales of the four darweshes , Amir Khusro, W.H. Allen, 1882, ... pahars, or watches, of which the second terminated at noon; hence, do-pahar-din, mid-day ... do-pahar-rat, midnight ... in the north of India, the pahar must have varied from three and a-half hours about the summer solstice, to two and a-half in winter, the pahars of the night varying inversely ... एक २४ घंटे के दिन में ८ प्रहर होते हैं, यानि एक प्रहर औसतन ३ घंटों के बराबर होता है।Essays on North Indian folk traditions , Susan Snow Wadley, Orient Blackswan, 2005, ISBN 81-8028-016-0, ... pahar (period of three hours) ...

 शब्दोत्पत्ति 
'प्रहर' हिन्दी-प्रहर का शब्द है जो 'पहरा देने' और 'पहरेदारी' के सम्बंध में भी प्रयोग होता है जो संस्कृत के प्रहरी शब्द का ही एक रूपांतर है। एक प्रहर राजाओं के समय में प्रहरियों के लिए एक बार का कार्य-काल होता था (यानि हर प्रहर में द्वारपाल बदला जाता था)।

 पहरों की लम्बाई और नाम 
परम्परागत रूप से भारतीय उपमहाद्वीप में दिन के चार और रात के चार पहर होते हैं। रात का पहला पहर सूरज ढलते ही शुरू होता था और दिन का पहला पहर पौ फटते ही आरम्भ होता था। क्योंकि मौसमों के साथ दिन और रातों की लम्बाई बदलती है, इसलिए पहरों की लम्बाई भी बदलती है। सर्दियों में रातें लम्बी होने से उत्तर भारत में एक रात का पहर लगभग ३.५ घंटे और दिन का पहर लगभग २.५ घंटे का होता था। गर्मियों में इसके विपरीत रात का पहर लगभग २.५ घंटे और दिन का पहर लगभग ३.५ घंटे का होता था। विषुव (इक्विनॉक्स) के दिनों में दिन और रात बराबर होते हैं और इसमें दिन और रात के पहर दोनों ३ घंटे के होते थे।Final report on the revision of settlement of the Sirsa district in the Punjab, J. Wilson (Settlement Officer), 1883, ... they vary in length at different times of the year, but at the equinox the pahars of the day and night are equal, each being three hours long. Dopahar means midday; pahar din raha=3 PM; pahar rat gai=9 PM; pahar din charha=9 AM ...

दिन का पहला पहर सूर्योदय होते ही शुरू होता था।अरविंद सहज समांतर कोश: शब्दकोश भी-थिसारस भी, अरविन्द कुमार, कुसुम कुमार, राजकमल प्रकाशन प्राइवेट लिमिटिड, २००६, ISBN ८१२६७११०३५, ... पहला पहर = प्रातःकाल ... उसके बाद दूसरा पहर शुरू होता था जिसका नाम आजतक हिन्दी-उर्दू और अन्य उत्तर भारतीय भाषाओँ में 'दोपहर' है।A shorter English-Nepali dictionary, T. Warren, Asian Educational Services, 1988, ISBN 978-81-206-0304-2, ... midday dopahar दोपहर ... इसके बाद शाम के पहर का परम्परागत नाम 'सेपेहेर' हुआ करता था (फ़ारसी में 'तीन' को 'सेह' कहते हैं), हालांकि यह शब्द अब कम इस्तेमाल होता है और इसकी जगह फ़ारसी का 'शाम'(संस्कृत- सायम्) शब्द अधिक आम हो गया है।Hindi & Urdu phrasebook , Richard Delacy, Lonely Planet, 1998, ISBN 0-86442-425-6, ... kal seh pahar ko : yesterday evening ...

 इन्हें भी देखें 
 समय
 विषुव

 सन्दर्भ 

श्रेणी:भारतीय संस्कृति
श्रेणी:पाकिस्तानी संस्कृति
श्रेणी:समय की इकाइयाँ
श्रेणी:पारम्परिक भारतीय इकाई
श्रेणी:हिंदी शब्द
ख़कासिया

right|thumb|180px
ख़कासिया गणतंत्र (रूसी: Респу́блика Хака́сия, रॅस्पुब्लिका ख़कासिया; ख़कास: Хакасия Республиказы, अंग्रेज़ी: Khakassia) गणतंत्र का दर्जा रखने वाला रूस का एक राज्य है। यह दक्षिण-मध्य साइबेरिया क्षेत्र में स्थित है। इसकी राजधानी अबाकान (Абака́н, Abakan) नामक शहर है। इस गणतंत्र का नाम ख़कास नामक तुर्की जाति पर पड़ा है और यहाँ रूसी भाषा के साथ-साथ ख़कास भाषा को भी सरकारी मान्यता प्राप्त है।

खाकास स्वशासित प्रदेश जिसकी स्थापना १९३० में की गई थी। यह मध्य साइबेरिया में क्रास्नायार्स्क प्रदेश के आगे उत्तरपूर्व स्थित २३,९७३ वर्गमील का भूभाग है। केमेरोवा और ओरियो के स्वशासित प्रदेश इसके दक्षिण ओर केमेरोवा प्रदेश पश्चिम में हैं। इसमें येनिसे नदी की सहायिका अबाकान नदी बहती है और आगे चल कर भिनुसिंस्क काठे से गुजरती हुई इसकी पूर्वी सीमा निर्धारित करती है। इस प्रदेश का ६० प्रतिशत भूभाग टैगा वन्य प्रदेश है। लकड़ी नदी द्वारा बहाकर अबाकान पहुँचाया जाता है वहाँ अनेक आरा मिलें हैं। काँठे के भीतर भेंड़ और दुग्ध पशुपालन होता है। पहले भिनुसिंस्क के काँठे में घोड़े आदि पशु स्वतंत्र विचरण किया करते थे। किंतु अब वहाँ गेहूँ, जौ और जई की खेती होती है। यहाँ के ५२ प्रतिशत तुर्क-मंगोल संकर जाति के खाकासी लोग हैं जो किसी समय घुमंतू थे।

 इतिहास 
यह इलाक़ा प्राचीनकाल में किरगिज़ लोगों की मातृभूमि थी लेकिन १३वीं सदी में मंगोल साम्राज्य द्वारा हराए जाने के बाद अधिकतर किरगिज़ लोग मध्य एशिया में आधुनिक किरगिज़स्तान के क्षेत्र में जा बसे। जो किरगिज़ नहीं गए वहीँ आधुनिक ख़कासी लोगों के पूर्वज थे।Historical Dictionary of the Russian Federation , Robert A. Saunders, Vlad Strukov, pp. 307, Scarecrow Press, 2010, ISBN 978-0-8108-5475-8 १७वीं सदी में रूसी साम्राज्य इस क्षेत्र में फैल गया और सोवियत संघ बनाने के बाद यह इलाक़ा उसमें शामिल हो गया। यहाँ बहुत से रूसी लोग आ बसे और अब केवल १२% आबादी ख़कास नस्ल की है।

 अर्थव्यवस्था 
ख़कासिया में कोयले और अन्य खनिजों की खाने हैं और साथ-साथ यहाँ के वनों से लकड़ी का उत्पादन भी बहुत होता है। यही इस गणतंत्र के मुख्य उद्योग हैं।

 ख़कासिया के कुछ नज़ारे 

 इन्हें भी देखें 
 साइबेरिया
 रूस के गणतंत्र
 रूस

 सन्दर्भ 

श्रेणी:ख़कासिया
श्रेणी:साइबेरिया
श्रेणी:रूस के गणतंत्र
श्रेणी:रूस के प्रशासनिक विभाग
ईथर

ईथर का सामान्य सूत्र R-O-R होता है। ईथर में दो कार्बन परमाणु एक ऑक्सिजन परमाणु द्वारा संयोजित रहते हैं। एल्किल समूह के आधार पर ईथर दो प्रकार के होते है -
1॰ सममित ईथर 
2। असममित ईथर

 1। सममित ईथर - जब ऑक्सीज़न परमाणु के दोनों ओर कार्बन परमाणु समान हो तथा एल्किल समूह भी समान हो तो एसे ईथर , सममित ईथर कहलाते हैं। 
 जैसे-CH3-O-CH3 एक सममित ईथर है। 
 2। असममित ईथर - जब ऑक्सीज़न परमाणु के दोनों ओर एल्किल समूह असमान हो तो एसे ईथर , असममित ईथर कहलाते हैं। 
 जैसे - CH3-CH2-O-CH3 एक असममित ईथर है।

श्रेणी:रसायन
हैलोजन

आवर्त सारणी के समुह १७ के तत्व हैलोजन कहलाते है।
 सारणि 
 क्रमाक  तत्व का नाम  प्रतीक  परमाणु क्रमाक  इलेक्ट्रानिक विन्यास  १  तरस्विनी  तर (F)  ९  [He] 2s2, 2p5 २  नीरजी  नी (Cl)  १७  [Ne] 3s2, 3p5  ३  दुराघ्री  दु (Br)  ३५  [Ar] 3d10, 4s4 4p5 ४  जंबुकी  जंब (I)  ५३ [Kr] 4d10, 5s2 5p5 ५  लावणी  लाव (At)  ८५  [Xe] 4f14, 5d10, 6s2 6p5

 विद्युदणु बन्धुता 
 तत्व  तर (F)  नी (Cl)  दु (Br)  जंब (I) विद्युदणु बन्धुता  ३.७४  ४.०२  ३.७८  ३.४४ बन्ध दुरी  १४३  १९९  २२८  २२६ वियोजन ऊर्जा  १५८.८  २४२.६  १९२.८  १५१.१२
 

क्रियाशीलता
ये समूह काफ़ी क्रियाशील है।

सन्दर्भ
१९६० के दशक में मंगल अभियान

+ १९६० के दशक में मंगल अभियान के लिए किये गए १३ प्रयास  अभियान प्रक्षेपण नोट मार्सनिक १ (मार्स १९६० ए) १० अक्टूबर १९६० प्रक्षेपण नाकाम मार्सनिक २ (मार्स १९६० बी) १४ अक्टूबर १९६० प्रक्षेपण नाकाम स्पुतनिक २२ २४ अक्टूबर १९६२  मार्स १ १ नवम्बर १९६२ सम्पर्क खोया  स्पुतनिक २४ ४ नवम्बर १९६२  मेरिनर ३ ५ नवम्बर १९६४  मेरिनर ४ २८ नवम्बर १९६४  जोन्ड २ ३० नवम्बर १९६४ सम्पर्क खोया  जोन्ड २ १८ जुलाई १९६५  मेरिनर ६ २५ फ़रवरी १९६९  मेरिनर ७ २७ मार्च १९६९  मार्स १९६९ ए २७ मार्च १९६९ प्रक्षेपण नाकाम मार्स १९६९ बी २ अप्रैल १९६९ प्रक्षेपण नाकाम

श्रेणी:अंतरिक्ष अभियान
१९८० के दशक में मंगल अभियान

+ १९८० के दशक में मंगल अभियान के लिए किये गए २ प्रयास  अभियान प्रक्षेपण नोट फोबोस १  ७ जुलाई १९८८  Attempted Mars orbiter, Phobos landers फोबोस २  १२ जुलाई १९८८  Mars orbiter, attempted Phobos landers

श्रेणी:खगोलशास्त्र
मॉनमाउथ बैपटिस्ट चर्च

right|thumb|220px|मॉनमाउथ बैपटिस्ट चर्च 
मॉनमाउथ बैपटिस्ट चर्च मोंक स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। चर्च की वर्तमान इमारत का निर्माण 1907 में हुआ था, परन्तु बैपटिस्ट जनसमूह 1818 में ही गठित हों चुका था। गिरजाघर के निवर्तमान पादरी जोनाथन ग्रीव्स हैं।

 इतिहास 
1818 में बैपटिस्ट चर्च से जुड़े कई मंत्रियों के शहर के दौरो के बाद जनसमूह का गठन हुआ। चर्च मूलतः अपनी बैठकों को एक छोटी इमारत में आयोजित करता था जो मोंनो स्ट्रीट से सिर्फ थोड़ा हट के थी। पहले पादरी की नियुक्ति 1831 में हुई थी और मूल बैठक की जगह को 1836 में बढ़ा के एक चैपल बना दिया गया।कीथ किस्सॅक, Nonconformity in Monmouth , Capel: The Chapels Heritage Society Newsletter, no.29, 1997Keith Kissack, Monmouth and its Buildings, लॉगस्टन प्रेस, 2003, ISBN 1-904396-01-1, पृष्ठ 82 परित्यक्त होने के बाद, इस मूल इमारत को हाल के वर्षों में ध्वस्त कर दिया था और एक सुपरमार्केट के लिए कार पार्क करने का स्थल बना दिया गया।

मोंक स्ट्रीट में एक नए गिरजाघर की आधारशिला 1906 में रखी गई और इमारत का निर्माण 1907 में पूरा हो गया। इमारत के वास्तुकार थे न्यूपोर्ट के रहने वाले बेंजामिन लॉरेंस।

 सन्दर्भ 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर के गिरजाघर
काराख़ानी ख़ानत

thumb|230px|१००० ईसवी में काराख़ानी ख़ानत
thumb|230px|अर्सलान ख़ान द्वारा ११२७ में आज़ान के लिए बनवाई गई बुख़ारा की कलयन मीनार
काराख़ानी ख़ानत (Kara-Khanid Khanate) मध्यकाल में एक तुर्की क़बीलों का परिसंघ था जिन्होंने मध्य एशिया के आमू-पार क्षेत्र और कुछ अन्य भूभाग में ८४० से १२१२ ईसवी तक अपनी ख़ानत (साम्राज्य) चलाई। इसमें कारलूक, यग़मा, चिग़िल​ और कुछ अन्य क़बीले शामिल थे जो पश्चिमी तियान शान और आधुनिक शिनजियांग इलाक़ों के रहने वाले थे। काराख़ानियों ने मध्य एशिया में ईरानी मूल के सामानी साम्राज्य का ख़ात्मा कर दिया और इसके बाद मध्य एशिया में तुर्की-भाषियों का अधिक बोलबाला रहा। काराख़ानी दौर में ही महमूद काश्गरी ने अपनी प्रसिद्ध 'दीवान-उ-लुग़ात​-उत-तुर्क' नामक तुर्की भाषा के कोष की रचना की।The Palgrave Concise Historical Atlas of Central Asia, Rafis Abazov, pp. 40, Macmillan, 2008, ISBN 978-1-4039-7542-3, ... The Karakhanid tribal confederation emerged in the mid-tenth century with its center in eastern Turkistan ... The Karakhanid era signifies important changes in Turkic culture, including the formation of Muslim Turkic identity and the codification of the Turkic cultural legacy in the 1070s ...

 नाम 
'कारा' का मतलब तुर्की भाषाओँ में 'काला' (रंग) होता है। 'कारा-ख़ान' का मतलब 'काले रंग वाले ख़ान'। यह ठीक ज्ञात नहीं है कि इनको काला क्यों कहा जाता था लेकिन शायद यह नाम इस ख़ानत को स्थापित करने वाले कारलूक लोगों से आया हो। 'काराख़ानी' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 पतन 
११वीं सदी के बाद काराख़ानियों में आपसी लड़ाईयाँ शुरू होया गईं और इसके पड़ोस में सलजूक तुर्क भी शक्तिशाली हो गए। काराख़ानी पश्चिमी और पूर्वी हिस्सों में बंट गए और फ़रग़ना वादी इनकी बीच की सरहद पर पड़ी। शुरू में तो बंटे हुए काराख़ानी भी सलजूकों से टक्कर ले पाए और कुछ देर के लिए उन्होंने सलजूकों के ख़ुरासान क्षेत्र के कुछ शहरों पर भी क़ब्ज़ा ज़माने में सफल हुए। लेकिन सन् १०८९ में सलजूकों ने समरक़ंद​ पर क़ब्ज़ा कर लिया। पश्चिमी काराख़ानियों ने सलजूकों की अधीनता स्वीकार कर ली। कुछ समय बाद पूर्वी काराख़ानी भी उनके अधीन हो गए।

११२५ में मध्य एशिया से दूर उत्तरी चीन में जुरचेन लोगों ने जब वहाँ बस रहे ख़ितानी लोगों के लियाओ राजवंश पर हमला किया तो ख़ितानी पश्चिम की ओर कूच करके सलजूक के अधीन काराख़ानी इलाक़ों में आ धमके। उन्होंने पश्चिमी काराख़ानियों को ख़ुजंद​ में हरा दिया और ११४१ में कारा-ख़ितान ख़ानत यहाँ का प्रमुख साम्राज्य हो गई। कारा-ख़ितानी बौद्ध धर्म और ओझा प्रथा में विश्वास रखते थे जबकि काराख़ानी मुस्लिम थे, फिर भी कारा-ख़ितानी धर्म-निरपेक्ष थे इसलिए उन्होंने अपने अधीन काराख़ानी रियासतों को चलने दिया। लेकिन १२१० में कुचलुग नाम के एक नायमन व्यक्ति ने धोखे से कारा-ख़ितान ख़ानत की सत्ता हथिया ली और मुस्लिम-विरोधी नीतियाँ लागू कर दीं जिस से विद्रोह भड़का। इसका फ़ायदा उठाकर १२१८ में मंगोल साम्राज्य की फ़ौजों ने सारे कारा-ख़ितान क्षेत्रों पर क़ब्ज़ा कर लिया और कुचलुग को मार डाला।

 इन्हें भी देखें 
 कारलूक लोग
 प्रचीन ख़ुरासान
 महमूद काश्गरी
 सलजूक़ साम्राज्य‎
 कारा-ख़ितान ख़ानत

 सन्दर्भ 

श्रेणी:मध्य एशिया का इतिहास
श्रेणी:तुर्की जातियाँ
दक्षिण कोसल

अंगूठाकार|400px|दक्षिण कोसल, 375 ई
दक्षिण कोसल, प्राचीन भारत के एक क्षेत्र विशेष को कहते थे जो वर्तमान छत्तीसगढ़ तथा पश्चिमी उड़ीसा कहलाता है।

 यह भी देखे 
 बस्तर
 छत्तीसगढ़
तीरथगढ़ जलप्रपात

300px|अंगूठाकार|तीरथगढ जलप्रपात
तीरथगढ़ के झरने छत्तीसगढ़ के बस्तर ज़िले में कांगेर घाटी पर स्थित कई झरने है।

 तीरथगढ़ झरने जगदलपुर की दक्षिण-पश्चिम दिशा में 35 किमी की दूरी पर स्थित है।
 तीरथगढ़ झरने भारत के सबसे ऊँचे झरनों में से एक है।
 तीरथगढ़ झरनों की ऊँचाई लगभग 300 फीट है।
 तीरथगढ़ झरनों पर पिकनिक का आनंद उठाया जा सकता है।
 तीरथगढ़ झरनों को घूमने के लिए अक्टूबर-फरवरी का समय सबसे बेहतर है।

श्रेणी:छत्तीसगढ़ राज्य के पर्यटन स्थल
श्रेणी:जलप्रपात

श्रेणी:छत्तीसगढ़ में पर्यटन
श्रेणी:छत्तीसगढ़ के जलप्रपात
मॉनमाउथ प्रायरी

मॉनमाउथ प्रायरी () प्रायरी स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक इमारत है जिसमें सेंट मेरी प्रायरी चर्च से जुड़ी मठ इमारतों के अवशेष हैं। प्रायरी 1075 की बेनेडिक्टाइन की आधारशिला थी और मध्यकालीन समय की इमारतों के अवशेषों पर बनी थी। प्रायरी असल में एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। इमारत सेंट मेरी नेशनल स्कूल के उपयोग के लिए उन्नीसवीं सदी में काफी हद तक पुनर्विकसित की गई थी और अब इसमें एक सामुदायिक केंद्र है।जॉन न्यूमैन, The Buildings of Wales: Gwent/Monmouthshire, पेंगुइन बुक्स, 2000, ISBN 0-14-071053-1, पृष्ठ 397 सम्पूर्ण परिसर 27 जून 1952 से यूनाइटेड किंगडम की ग्रेड द्वितीय* सूचीबद्ध है तथा मॉनमाउथ हेरिटेज ट्रेल की 24 साइटों में से एक है।

 सन्दर्भ 

 बाहरी कड़ियाँ 
 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
सेंट मैरी प्रायरी चर्च

right|thumb|220px|सेंट मैरी प्रायरी चर्च
सेंट मैरी प्रायरी चर्च () व्हाइटक्रॉस स्ट्रीट, मॉनमाउथ, मॉनमाउथशायर, दक्षिण पूर्व वेल्स, में स्थित एक ईसाई धर्म के एंग्लिकन सम्प्रदाय का गिरजाघर है। गिरजाघर 1075 में एक बेनेडिक्टाइन प्रायरी के रूप में निर्मित किया गया था। प्रायरी गिरजाघर एक ब्रेटन मूल के कुलीन जन और भिक्षु विदेनोक ने बनवाई थी, जो 1075 में मॉनमाउथ के लार्ड बन गए थे। वर्तमान गिरजाघर 18वीं और 19वीं सदियों के बीच बना था। गिरजाघर का आंतरिक हिस्सा 1882 के समय का है और मूलतः 1,000 लोगों को समायोजित करने के लिए डिज़ाइन किया गया था, लेकिन कई आसन अब निकाल दिए गए हैं। परिसर में दो चैपल भी हैं, लेकिन ये बाद के परिवर्धन हैं। गिरजाघर 4 जनवरी 1974 से यूनाइटेड किंगडम की ग्रेड प्रथम सूचीबद्ध इमारत है तथा मॉनमाउथ हेरिटेज ट्रेल की 24 साइटों में से एक है।

 सन्दर्भ 

 बाहरी कड़ियाँ 

 आधिकारिक वेबसाइट

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
श्रेणी:मॉनमाउथशायर के गिरजाघर
बालासगून

thumb|230px|बुराना बुर्ज
बालासगून (तुर्की: Balagasun, फ़ारसी: , अंग्रेज़ी: Balasagun) मध्य एशिया के किरगिज़स्तान क्षेत्र में एक प्राचीन सोग़दाई शहर था। यह चुय वादी में किरगिज़स्तान की आधुनिक राजधानी बिश्केक और इसिक कुल झील के बीच स्थित था। शुरू में यहाँ सोग़दाई भाषा बोली जाती थी, जो एक ईरानी भाषा थी। १०वीं सदी ईसवी के बाद यह काराख़ानी ख़ानत की राजधानी बना जो तुर्की भाषी था जिस से यहाँ की स्थानीय भाषा धीरे-धीरे बदलकर तुर्की हो गई।

१२वीं सदी में इसपर कारा-ख़ितान ख़ानत का क़ब्ज़ा हो गया और फिर सन् १२१८ में फैलते हुए मंगोल साम्राज्य ने इस क्षेत्र पर अपना अधिकार कर लिया। मोंगोलों ने इसका नाम बदलकर गोबालिक (Gobalik) कर दिया, जिसका मतलब मंगोल भाषा में 'सुन्दर शहर' था। मंगोल जीत के बाद इस शहर का महत्व घटने लगा। अब यहाँ बहुत से खँडहर हैं जिन्हें देखने के लिए सैलानी आया करते हैं। यहाँ का बुराना बुर्ज (Burana Tower) मशहूर है, जो कभी १३८ फ़ुट (४६ मीटर) लम्बा था लेकिन भूकम्पों में इसके हिस्से गिरने से केवल ७९ फ़ुट (२४ मीटर) रह गया है। यहाँ नेस्टोरी शाखा के ईसाई भी रहते थे जिनका टूटता हुआ कब्रिस्तान भी यहीं मौजूद है। तुर्की भाषा के प्रसिद्ध 'कूतादगू बिलिग' (Kutadgu Bilig) नामक ग्रन्थ के रचियता, युसुप ख़ास हाजिब, भी बालासगून शहर में पैदा हुए थे।Kyrgyzstan: The Bradt Travel Guide , Laurence Mitchell, pp. 124, Bradt Travel Guides, 2008, ISBN 978-1-84162-221-7, ... Balasagun was the major Karakhanid settlement in the northern part of the territory that is today Kyrgyzstan ... The city was extremely important in its day, but although it flourished for several centuries it eventually declined, and was virtually abandoned by the 15th century ...

 इन्हें भी देखें 
 सोग़दा
 काराख़ानी ख़ानत
 कारा-ख़ितान ख़ानत

 सन्दर्भ 

श्रेणी:मध्य एशिया का इतिहास
श्रेणी:प्राचीन शहर
श्रेणी:किर्गिज़स्तान
किरगिज़ आला-तू

thumb|230px|किरगिज़स्तान में किरगिज़ आला-तू का एक नज़ारा
किरगिज़ आला-तू (किरगिज़: Кыргыз Ала-Тоосу, अंग्रेज़ी: Kyrgyz Ala-Too) उत्तरी तियान शान की एक पर्वत शृंखला है जो पूर्व-पश्चिम दिशा में इसिक कुल झील से कज़ाख़स्तान​ के तराज़ शहर तक चलती है। इसका पश्चिमी हिस्सा किरगिज़स्तान और कज़ाख़स्तान​ के बीच में एक प्राकृतिक सीमा भी बनता है। यह शृंखला चुय वादी को कोचकोर वादी, सूसमिर वादी और तलास वादी से भी अलग करती है। इसका सबसे ऊँचा शिखर ४,८५५ मीटर (१५,९२८ फ़ुट) लम्बा आलामूदून (Аламүдүн, Alamyudyun) पर्वत है।Чүй облусу:Энциклопедия (Encyclopedia of Chuy Oblast), Chief Editorial Board of Kyrgyz Encyclopedia, Page 718, 1994, ISBN 5-89750-083-5

 इन्हें भी देखें 
 तियान शान

 सन्दर्भ 

श्रेणी:तियान शान
श्रेणी:मध्य एशिया
श्रेणी:किर्गिज़स्तान की पर्वतमालाएँ
श्रेणी:क़ाज़ाक़्स्तान की पर्वतमालाएँ
कूमीस

thumb|230px|रूस में कूमीस की एक बोतल और गिलास
कूमीस (किरगिज़: кымыз, अंग्रेज़ी: kumis) घोड़ी के दूध को किण्वित (फ़रमॅन्ट​) करके बनाए जाने वाले मध्य एशिया के स्तेपी क्षेत्र के एक पारम्परिक पेय को कहते हैं। किण्वन की वजह से घोड़ी के दूध में प्राकृतिक रूप से मौजूद लैक्टोस चीनी की कुछ मात्रा शराब में बदल जाती है और इस प्रक्रिया में कुछ कार्बन डाई-ऑक्साइड बनने से दूध में गैस के बुदबुदे भी बन जाते हैं। कूमीस को मंगोलिया में ऐरग (айраг, airag) कहा जाता है। अन्य शराबों की तुलना में कूमीस कम नशीली होती है और इसमें केवल २% शराब होती है।Drink: A Cultural History of Alcohol , Iain Gately, Penguin, 2009, ISBN 978-1-59240-464-3, ... They possessed a number of their own rituals for drinking, centered around the consumption of kumis—fermented mare's milk. Kumis is a rare example of alcohol obtained from animal, as opposed to vegetable, sources ... कूमीस तुर्की-मोंगोल लोगों की संस्कृति में एक अहम पेय है और स्तेपी में यह दूध को ख़राब होने से बचाने के एक महत्वपूर्ण तरीका हुआ करता था।Marco Polo's China: A Venetian in the Realm of Khubilai Khan, Stephen G. Haw, Psychology Press, 2006, ISBN 978-0-415-34850-8, ... Despite the modern popularity of arxi (vodka) in Mongolia, kumis is still brewed there, and also by other nomadic, or formerly nomadic, Turco-Mongol and Turkic peoples of Central Asia ...Book of Abstracts of the 61st Annual Meeting of the European Association for Animal Production: Heraklion - Crete Island, Greece, 23-27 अगस्त 2010, Eaap, Wageningen Academic Pub, 2010, ISBN 978-90-8686-152-1, ... Kumis is the only form of mare's milk to preserve it as good food at least few weeks in the primitive nomadic life. Kumis is considered a very nutritious and rehabilitative drink ...

 इन्हें भी देखें 
 दूध
 शराब

 सन्दर्भ 

श्रेणी:मध्य एशिया की संस्कृति
श्रेणी:मादक पेय
श्रेणी:दूध
श्रेणी:अश्व
मश्क़

thumb|230px|मश्क़ों के साथ भिश्ती
मश्क़ भारत, पाकिस्तान, नेपाल और बंगलादेश में एक पारम्परिक पानी और अन्य द्रव्यों को ले जाने वाली चमड़े की थैली का नाम होता है। यह चमड़ा अक्सर बकरी की ख़ाल का बनता है जिसे जलरोधक बनाया गया हो, यानि जिसकी ऐसे तेल या रोग़न से मालिश की गई हो जो उसमें से पानी चूने से रोक सके। मश्क़ अलग-अलग आकारों में आया करते थे। छोटी मश्क़ों हाथ में उठाई जाती थीं और उनमें शराब जैसे द्रव्य रखे जाते थे, जबकि बड़ी मश्क़ें कंधे पर तंगी जाया करती थीं और उनमें पानी ले जाया जाता था। मश्क़ों में एक ही तंग-सा मूंह हुआ करता था।Beast and man in India: a popular sketch of Indian animals in their relations with the people, John Lockwood Kipling, Rudyard Kipling, Macmillan and Co., 1891, ... When filled with water merely, the goat-skin or 'mashk' is a characteristic object ...

बड़ी मश्क़ ले जाने वालों को 'माश्क़ी' कहा जाता था और अक्सर 'भिश्ती' नामक जाति के लोग मश्क़ों में पानी ले जाया करते थे।Modern Colloquial Hindustani, J. I. Abdul Hakim, Kessinger Publishing, 2005, ISBN 978-1-4179-6144-3, ... Water-Carrier - Bhishti ... ek mashk kitne ko ata hai ... Get the bhishti to pour some water ... भारतीय उपमहाद्वीप में ज़बरदस्त गरमी पड़ती है इसलिए मश्क़ से पानी पिलाने और देने वालों का यह नाम फ़ारसी के 'बहिश्त' () शब्द पर पड़ा, जिसका मतलब 'स्वर्ग' होता है, क्योंकि इस पानी से गरमी में तप रहे लोगों, पशुओं और पौधों को स्वर्ग जैसे ठंडक पहुँचती थी।The Times of India directory and year book including who's who, Volume 28, Bennett and Coleman, 1941, ... Bhishti' Water-carrier, lit. 'heavenly' or 'man of heaven ...

 उच्चारण 
'मश्क़' शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़रीब' और 'क़ीमत' के 'क़' से मिलता है।

 इन्हें भी देखें 
 भिश्ती

 सन्दर्भ 

श्रेणी:थैलियाँ
श्रेणी:भारतीय संस्कृति
श्रेणी:पाकिस्तानी संस्कृति
चुय नदी

thumb|230px|तोकमोक शहर के पास चुय नदी का एक नज़ारा
चुय नदी (किरगिज़: Чүй, काज़ाख़​: Шу, अंग्रेज़ी: Chuy) उत्तरी किरगिज़स्तान और दक्षिणी काज़ाख़​स्तान में बहने वाली १,०६७ किमी (६६३ मील) लम्बी एक नदी है। यह किरगिज़स्तान की सबसे लम्बी नदियों में से एक है। किरगिज़स्तान के उत्तरतम प्रांत, चुय ओब्लास्त, का नाम इसी नदी पर रखा गया है। किरगिज़स्तान की राजधानी बिश्केक इसी नदी की एक उपनदी के किनारे बसी हुई है।Lonely Planet Central Asia, Bradley Mayhew, Greg Bloom, Paul Clammer, pp. 298, Lonely Planet, 2010, ISBN 978-1-74179-148-8, ... In 1825, by a Silk Road settlement on a tributary of the Chuy River, the Uzbek khan of Kokand built a little clay fort, one of several along caravan routes through the Tian Shan mountains ...

 मार्ग 
चुय नदी किर्गिज़स्तान के नारीन प्रांत (Нарын, Naryn) के कोचकोर ज़िले में कोचकोर नदी और झ़ून-अरिक नदी (Joon Aryk) के विलय से बनती है। 'झ़ून-अरिक' में बिंदु वाले 'झ़' के उच्चारण पर ध्यान दें, क्योंकि यह 'ज', 'झ' और 'ज़' से अलग है और 'टेलिविझ़न' और 'मेझ़र' के 'झ़' से मिलता है। इस विलय-स्थल के बाद चुय नदी इसिक कुल झील के पास पहुँचती है लेकिन उस से मिलने की बजाए उत्तर-पश्चिम को मुड़ जाती है। बूम तंग घाटी (Boom Gorge) से गुज़रकर यह चुय वादी के मैदान में पहुँचती है जहाँ किर्गिज़स्तान की राजधानी बिश्केक और काज़ाख़​स्तान का शू (Шу, Shu) शहर स्थित हैं। इस नदी के जलसम्भर की काली मिटटी बहुत ही उपजाऊ मानी जाती है। जब यह किर्गिज़स्तान से काज़ाख़​स्तान की सरहद पर पहुँचती है तो लगभग १०० किमी तक यह उन दोनों देशों की अंतर्राष्ट्रीय सीमा के साथ चलती है। काज़ाख़​स्तान में जाकर यह शुष्क स्तेपी में ही सूख जाती है। पुराने ज़माने में यह बारिशों के दौरान सिर दरिया तक पहुँच जाती थी लेकिन अब ऐसा नहीं होता।The encyclopedia britannica: a dictionary of arts, sciences, literature and general information, Volume 26 , ed. Hugh Chisholm, pp. 304, Cambridge University Press, 1911, ... Two former right-hand tributaries of the Syr - the Chu and the Sary-su - now disappear in the sands some 60 miles before reaching it ...

 चुय नदी के नज़ारे 

 इन्हें भी देखें 
 किरगिज़स्तान
 काज़ाख़​स्तान

 सन्दर्भ 

श्रेणी:किर्गिज़स्तान की नदियाँ
श्रेणी:क़ाज़ाक़्स्तान की नदियाँ
श्रेणी:सीमावर्ती नदियाँ
एव्रिल लावीन

एव्रिल रमोना लावीन (; जन्म २७ सितंबर १९८४) एक कनेडियाई गायिका व गीतकार है। उनका जन्म बेलेविले, ओंटारियो में हुआ था परन्तु उन्होंने अपनी अधिकांश जवानी छोटे से गाँव नपानी में व्यतीत की। १५ की उम्र में वे मंच पर शानिया त्वैन के साथ नज़र आई और १६ की उम्र में उन्होंने अरिस्ता रेकॉर्ड्स के साथ $२० लाख का समझोता कर लिया। २०२२ में जब वे १७ वर्ष की थी तब उन्होंने अपना अल्बम लेट गो रिलीज़ किया।

लेट गो ने लावीन को अमेरिका के प्रथम क्रमांक पर पहुँचने वाली सबसे कम उम्र की महिला गायक बना दिया और यह अल्बम चार बार प्लैटिनम प्रमाणित रहा. २००९ तक इसकी १ करोड़ १६ लाख प्रतियाँ विश्वभर में बिक चुकी है। उनका एकल गीत "कॉम्प्लीकेटेड" कई देशों में प्रथम क्रमांक पर रहा. उनका दूसरा अल्बम अंडर माई स्किन २००४ में रिलीज़ किया गया और यह अमेरिकी बिलबोर्ड २०० के शीर्ष स्थान पर रहने वाला उनका पहला अल्बम बन गया। उनका तिसरा अल्बम द बेस्ट डैम थिंग २००७ को रिलीज़ हुआ और यूनाइटेड किंगडम के चार्टों पर प्रथम क्रमांक पर रहने वाला तिसरा अल्बम बन गया और अमेरिकी बिलबोर्ड हॉट १०० की सूची में प्रथम क्रमांक पर इस अल्बम से उनका गीत "गर्लफ्रेंड" चुना गया। लावीन ने छः एकल गीत गाए है जिनमे "कॉम्प्लीकेटेड", "स्केटरबॉय", "आईएम विथ यु", "माई हैप्पी एंडिंग", "नोबॉडीज होम" और "गर्लफ्रेंड" शामिल है। उनका चौथा अल्बम गुडबाय लुलाबाय मार्च २०११ को रिलीज़ किया गया।

 बाहरी कड़ियाँ 
 
 

श्रेणी:जीवित लोग
श्रेणी:गायिका
श्रेणी:1984 में जन्मे लोग